শুরু হল কালনা শান্তিপুর সেতুর সয়েল টেস্টিং এর কাজ

কালনা: মুখ্যমন্ত্রীর ঘোষণার আট বছর পর অবশেষে বাস্তবায়নের পথে কালনা–শান্তিপুর (Kalna-Shantipur) সেতু প্রকল্প। ভাগীরথীর উপর সেতু নির্মাণের জন্য জমি কেনার কাজ প্রায় শেষ পর্যায়ে। ইতিমধ্যেই শুরু হয়েছে মাটির সয়েল টেস্টিং-এর (Soil Testing) কাজ। ফলে সেতু নির্মাণে এক ধাপ এগোল সরকার।

স্থানীয় সাতগেছিয়া পঞ্চায়েতের প্রধান হরেকৃষ্ণ মণ্ডল জানান, “বাইরে থেকে মেশিন এসে মাটি পরীক্ষার কাজ শুরু হয়েছে। মুখ্যমন্ত্রী যেটা বলেছিলেন, তার আনুষ্ঠানিক কাজ এখন শুরু হয়েছে বলা যায়। প্রায় ৯৮ শতাংশ জমি কেনা হয়ে গিয়েছে, বাকিরাও জমি দিতে রাজি।”

আরও পড়ুন: মিনিয়েচার দুর্গার চাহিদা বর্তমানে তুঙ্গে, কী বলছেন কৃষ্ণনগরের এই শিল্পীরা?

উল্লেখ্য, ২০১৮ সালে কালনায় এক সভা থেকে মুখ্যমন্ত্রী মমতা বন্দ্যোপাধ্যায় এই সেতু নির্মাণের ঘোষণা করেছিলেন। সেই সময় বলা হয়েছিল, ২০২২ সালের মধ্যে হাজার কোটি টাকা ব্যয়ে সেতুর কাজ শেষ হবে। কিন্তু জমির দাম নিয়ে আপত্তি, শরিকি বিবাদ ইত্যাদি কারণে জট সৃষ্টি হয়।

তবে এবার মাটির সয়েল টেস্টিং শুরু হওয়ায় আশার আলো দেখছেন জমিদাতা থেকে শুরু করে সাধারণ গ্রামবাসী। এক জমিদাতার কথায়, “আমি জমি দিয়েছি, কাজ শুরু হওয়ায় খুব খুশি। মুখ্যমন্ত্রী কথা রেখেছেন।”

দেখুন আরও খবর: